Id-Deċiżjoni tal-Kunsill
tal-20 ta' Diċembru 1983
fuq l-allokazzjoni tal-possibilitajiet ta' qbid ta' l-aringi fil-Baħar tat-Tramuntana sa' mill-1 ta' Jannar 1984
(83/653/KEE)
IL-KUNSILL TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 170/83 tal-25 ta' Jannar 1983 li jwaqqaf sistema Komunitarja għall-konservazzjoni u l-immaniġjar tar-riżorsi ta'l-industrija tas-sajd [1], u b'mod partikulari l-Artikolu 4(1) u 11 tiegħu,
Wara li kkunsidrat il-proposta mill-Kummissjoni,
Billi r-riforniment tal-popolazzjoni ta'l-aringi fil-Baħar tat-Tramuntana jippermetti li jinbeda mill-ġdid is-sajd għall-din l-ispeċi;
Billi, sabiex is-sajjieda ta'l-aringi jkunu jistgħu jorganizzaw is-sajd tagħhom fuq bażi stabbli, għandhom jiġu addottati regoli fuq id-distribuzzjoni ta' din il-ħażna fuq il-bażi ta' l-iżviluppp tagħhom,
ADDOTTAT DIN ID-DEĊIŻJONI:
Artikolu 1
Il-possibilitajiet ta' qbid ta' aringi fil-Baħar tat-Tramuntana għandhom jiġu allokati skond it-tabella annessa ma' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-20 ta' Diċembru 1983.